טוסקנה

טוֹסְקַנַה (באיטלקית: Toscana) היא מחוז במרכז איטליה הגובל במחוז לאציו בדרום, באומבריה במזרח, באמיליה-רומאניה ובליגוריה בצפון, ובים הטירני במערב. במחוז מתגוררים כ-3.8 מיליון בני אדם, ובירתו היא פירנצה. שטח המחוז הוא כמעט 23,000 קמ"ר. זהו חבל ארץ בעל נופים מגוונים. בחלקו הצפוני הוא הררי, מדרום לפירנצה משתרע אזור של גבעות, ובחלקו הקטן, בעיקר באזור סיינה, הוא מישורי. בחלקו הצפון-מערבי משתרעים הרי האפנינים, בצפון-מזרח נמצאים הרי האלפים הטוסקניים, ואילו בדרום מתנשא הר אמיאטה הגבוה, שבחורף פועל בו אתר סקי. המחוז נחשב לאחד היפים והרומנטיים באיטליה, ומבקרים בו מיליוני תיירים בכל שנה. בין האטרקציות התיירותיות הרבות במחוז ניתן למנות את הגלריות שבפירנצה, פיאצה דל קמפו שבסיינה, המגדל הנטוי של פיזה, המרכז ההיסטורי בסן ג'ימיניאנו, ערים כגון לוקה, ליבורנו, וולטרה, ועוד רבות אחרות. בנוסף, באזור ממוקמות למעלה מ-120 שמורות טבע. מחוז טוסקנה ידוע היטב גם בזכות היינות המיוצרים בו. המפורסמים שבהם הם יינות הקיאנטי ובנוסף וינו נובילה די מונטפולצ'אנו, ברונלו די מונטלצ'ינו וסוגים נוספים. מהניב שדובר בטוסקנה, ובמיוחד הניב של פירנצה, התפתחה האיטלקית המודרנית. כבר מהמאה השמינית לפני הספירה התיישבו בטוסקנה עמים רבים בשל האדמות הפוריות, עצי הזית והכרמים אשר גם כיום הם מפורסמים ביותר. האטרוסקים הגיעו לטוסקנה במאה החמישית לפני הספירה והקימו בה ממלכה שניתן למצוא לה שרידים רבים, בעיקר בקברים מצוירים. במאות הבאות שלטה האימפריה הרומית על האזור והטביעה בו את חותמה באדריכלות, בערים, בכפרים ובחקלאות. באלף הראשון כבר קמו ערים גדולות ונודעות כמו פירנצה, סיינה, לוקה ועוד. המחוז ידוע כמקום בו החל הרנסאנס האיטלקי בפרט ותקופת הרנסאנס באירופה ככלל, והוא משופע באתרים בהם ניתן לחזות בציורים, פסלים ומבנים מרשימים מתקופה זו. כמה מאמניה הגדולים ביותר של תקופת הרנסאנס פעלו בטוסקנה, בהם מיכלאנג'לו, לאונרדו דה וינצ'י, רפאל, דונאטלו, דאנטה, בוקאצ'יו ועוד. בשנת 1569 הוקמה הדוכסות הגדולה של טוסקנה, כחלק מן האימפריה הרומית הקדושה. במסגרת הסכם קמפו פורמיו (1797) הועברה הדוכסות הגדולה לאימפריה האוסטרית. ב-1859 התאחדה עם ממלכת סרדיניה לקראת איחוד איטליה. שליטי הדוכסות הגדולה היו מבית מדיצ'י עד הכחדת השושלת ב-1737, אז המשיך את השושלת פרנץ סטפן מלוריין וצאצאיו, עם הפסקה קצרה בין 1801–1807 אז נמסרה הדוכסות הגדולה על ידי נפוליאון בונפרטה לשליטת בית בורבון-פארמה (כ"ממלכת אטרוריה"). בירת הדוכסות הגדולה הייתה פירנצה. פיזה פירנצה סיינה מונטפולצ'אנו סן ג'ימיניאנו לוקה ליבורנו גרווה אין קיאנטי אלבה מונטה קריסטו ג'אנוטרי ג'יליו פיאנוזה אמריגו וספוצ'י גלילאו גליליי ג'ובאני דה וראצאנו דונטלו דנטה אליגיירי ג'ובאני לורנצו ברניני לאונרדו דה וינצ'י לורנצו דה מדיצ'י מיכלאנג'לו ניקולו מקיאוולי סנדרו בוטיצ'לי פיליפו ברונולסקי רוברטו בניני אוג'ניו קאלו ארצו מונטפיוראלה (אנ') פיזולה פירנצה פיזה סיינה סן ג'ימיניאנו לוקה פיינצה קורטונה גרווה אין קיאנטי אתר האינטרנט הרשמי של טוסקנה (באיטלקית) ברוך גיאן, תהלוכת האורות של הצלב הקדוש, לוקה טוקסנה, באתר מסע אחר רינת אבולעפיה, האגם הנעלם: ביקור בטוסקנה, באתר nrg‏, 11 באוקטובר 2011 ד"ר ורדה רוטשטיין מאייר, ‏פניני אמנות בטוסקנה, באתר GoTravel יוסי רוזנבלום, שלושה דורות בטוסקנה, באתר "ידיעות אחרונות", 5 במאי 2018 רותם מימון, חמש עיירות בטוסקנה שחייבים להכיר, באתר הארץ, 6 באוגוסט 2018 חיים קוזניץ‏, הישראלי שיודע הכל על טוסקנה עם המלצות שחובה להכיר, באתר וואלה, 2 בספטמבר 2018 שרה פרארי, המחוז הכי יפה באיטליה: סיור בחבל טוסקנה, באתר הארץ, 2 במאי 2019 טוסקנה, באתר אנציקלופדיה בריטניקה (באנגלית)